Shohrux reper “My.gov.uz” haqida qo‘shiq kuyladi

Taniqli reper Shohrux Yagona interaktiv davlat xizmatlari portali — “My.gov.uz” haqida 32 soniya davom etadigan qo‘shiq kuyladi. Bu haqda “Elektron hukumat” tizimini rivojlantirish markazi — “Egov.uz”ning Facebook’dagi sahifasida xabar berilgan.

 Kadr: YouTube
O‘zbekiston Elektron ommaviy axborot vositalari milliy assotsiatsiyasi bilan hamkorlikda tayyorlangan qo‘shiq o‘zbek va rus tillarida kuylangan. Shohrux tomonidan uning “Xato” nomli qo‘shig‘i musiqasi ostida kuylangan kompozitsiyaning o‘zbekchasi quyidagi so‘zlardan iborat (qo‘shiqni bu yerda eshitish mumkin):
Teraman My.gov.uz,
Shart emas ko‘rishmoq yuzma-yuz.
Hayotingni osonlashtir,
365 kun — bahor, yoz, kuz.
Endi muammolaringni hal qil
Ikki baravar tezroq,
Ter — My.gov.uz.
“Egov.uz”ning Facebook’dagi sahifasida qayd etilishicha, mazkur qo‘shiq “My.gov.uz” haqidagi rolikda foydalaniladi.